 Kessy aliibuka mchezaji bora katika mchezo huo wa michuano ya kombe la Mapinduzi uliofanyika juzi usiku kwenye uwanja wa Amaan ambapo Simba ilishinda mabao 4-0.Kessy baada ya kutangazwa kuwa mchezaji bora wa mechi alizawadiwa King’amuzi cha Azam TV na Kamati inayosimamia michuano hiyo.Mlinzi huyo alisema kuwa anafurahia kupata zawadi hiyo lakini kimsingi hakustahili na kusema kuwa zawadi hiyo ilipaswa kwenda kwa Ibrahim Hajibu ambaye alifunga mabao matatu peke yake, ‘hat trick’.“Nafurahia lakini kwa kweli sikustahili na hii ilipaswa kwenda kwa Ibrahim Hajibu kwa sababu ndie mchezaji alieweza kufunga mabao matatu kati ya manne katika mchezo huu,” alisema.Mchezaji huyo ambaye alitokea Mtibwa Sugar aliishukuru timu yake hiyo ya zamani kwa malezi bora waliyomlea na kupata kuchezea timu hiyo na kuahidi kuendelea kufanya vizuri katika timu yake hiyo ya Simba kwa maendeleo ya timu na taifa lake kwa ujumla.